وفی بعض كلامه تأمّل ككلامه الآخر فی شرح الارشاد
شهیدین بعضی سؤزلرینه ایشكالیمیز وار. «شرح الارشاد»دا یازدیغی سؤزه ایشكال ائتدیگیمیز كیمی. شهید اوّل «شرحالارشاد» كیتابیندا ثمنین تعیین ائتمكله موعیّن اولونماسی مسألهسینده شیعهنین اونو قبول ائتمهسینی دئییر. (مثلاً بیر نفر دئیه: جیبیمدهكی پوللارین قارشیلیغیندا بو امتیعهنی آلیرام.) موخالیف اولان سونّت اهلی دئییر: اوجور تعیین ائتمك غرر لازیم گتیرر و نهی اولونموشدور. (هاردان بللی بو پوللار سالیم قالا و یا اصلاً اوغورلوق پول و یا اؤزگهنین پولو اولمایا؟)
بو سؤزون صوغراسی «اولا بیلر اصلاً جیبینده پول اولمایا و یا اؤزگهنین اولسون». نتیجهده بئیع فسخ اولار. آما بو سؤزون كوبراسی (هر بیر شئیده غرر اولورسا باطیل اولمالیدیر.) بللیدیر كی غرر اولان یئرده بئیع باطیل اولار. شهید سؤزو بورا چاتدیریر: بیز صوغرانی منع ائدیریك.(بوردا غرر یوخدور كی هله آیری سؤزه یئر قالا.) غرر عؤرفاً اوزاق گزمهلی بیر احتیمالدیر. ائله كی اوزاق گزمهدیگینده جماعت اونو دانلایا. سونّی عالیملر قئید ائدن مسألهلر هئچ كسین فیكرینده گلمز. [كی بو جیبدهكی پول اؤزگهنین اولسون و یا اصلاً اولماسین.] هله قالسین كی اونو دانلایالار. (نتیجهده بئیع صحیحدیر و تعیین واسیطهسی ایله تعیّون تاپار.) بیتدی.
بو سؤز (غرر ائله بیر شئیدیر كی اینسان اوندان اوزاق دورماسا جماعت اونو دانلار.) بونو طلب ائلیر كی قاچاق قولو و یا تاپیلماسینا اومید اولان ایتمیش بیر شئیین اوجوز آلینماسی غرر اولماسین چونكی عاقیللر كولّی منفعتین اومیدینی آز ضرردن اوستون توتارلار. هابئله قیزیل ایله میس آراسینا شكّیلی شئیی میس قیمتینه آلماقدا. معروفون نظرینه اساساً كی بیر شئیین غررلی اولماسی اونون خصوصیّتلری اوزرینده جهلین اولماسینا گؤرهدیر. و هابئله میقداری بللی اولمایان بیر شئیی اونون یقینلی میقدارینین قیمتینه آلماق. (مثلاً میقداری بللی اولمایان بیر میقدار بوغدانی بیر كیلوسونون پولونا آلیریق آما یقینیمیز وار كی هئچ اولماسا بیر كیلو اولار.) بونلارین هامیسی عاقیللر نزدینده ماراقلی و یاخشی موعامیله ساییلار بلكه حتّا اوندان تهلوكه باهاناسینا واز كئچمگیده دانلایارلار. یاخشیسی بودور كی بئله دئییله: نَبَوی حدیثدهكی غررلی بئیعدن نهی ائتمك، شارع طرفیندن موعامیلهلرده مونازیعهدن تؤرهنن تهلوكه قاپیسینی باغلاماغا گؤرهدیر و عاقیللر طرفیندن نهی اولماقدان آسیلی دئییل كی سفیهلره و اؤزلرینی سیفیهلیگه وورانلارا مخصوص اولسون.
بؤلوم :
یازار : صمد كامران قراملكي
pes_Arab azb_Arab azb_Arab azb_Arab azb_Arab pbt_Arab